b'\n_START_ARTICLE_\nIntian Superliiga\n_START_SECTION_\nHistoriaa\n_START_PARAGRAPH_\nLiiga perustettiin lokakuussa 2013 toiseksi Intian jalkapallon p\xc3\xa4\xc3\xa4sarjaksi I-Leaguen ohella. Sarjan kahdeksan joukkuetta onnistuivat hankkimaan kukin joukkueihinsa menestyneit\xc3\xa4 jalkapalloilijoita, kuten Delhi Dynamos FC Alessandro Del Pieron, maailmanmestarin vuodelta 2006 ja Mumbai City FC entisen ruotsalaispelaajan Fredrik Ljungbergin. _NEWLINE_Ensimm\xc3\xa4inen Intian Superliigan kausi starttasi lokakuussa 2014 Atl\xc3\xa9tico de Kolkatan ja Mumbai City FC:n v\xc3\xa4lisell\xc3\xa4 ottelulla. Tuo peli p\xc3\xa4\xc3\xa4ttyi Kolkatan hyv\xc3\xa4ksi 3-0 ja kaikkien aikojen ensimm\xc3\xa4isen Superliiga-maalin teki etiopialainen Fikru Teferra. Kaudella 2014 mestariksi selviytyi Atl\xc3\xa9tico de Kolkata. Sarjan parhaaksi pelaajaksi valittiin voittajajoukkueen kanadalainen Iain Hume.'